Оклопна кола била су главно оружје пољске армије почетком 20-тих година (Пољско-совјетски рат), али до краја деценије залихе оклопних возила биле су истрошене. Набављено је више стотина Ситроенових "Б-10" камиона-гусеничара, и њих 90 је прерађено у борна кола, "модел 28", коришћена на маневрима 1928, који су показали кратак век гумених гусеница. Због тога је одлучено да се борна кола прераде у четвороточкаше, и тако су настала "Оклопна кола модел 34". Тешка оклопна кола модел 29, као додатак лаким, изграђена су на шасији камиона Урсус (4x2) од 2 тоне.